Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A köziratokról, a közlevéltárakról és a magánlevéltári anyag védelméről szóló 1995. évi LXVI. törvény 24. §
Paragraph Index: 1438

4. Nem teljesen egyértelmű az, hogy mit értett Ön az alatt, hogy „a ’vészkorszak’ történeti fejezetben több személy nevét közölni tervezzük”. Az érintettek engedélye nélkül történelmi korszak bemutatása esetében olyan személyekről lehet adatokat közölni, akik akkor — a mai jogi megfogalmazás szerint — közfeladatot láttak el, tehát állami célok megvalósítása, állami feladatok ellátása érdekében tevékenykedtek (például országgyűlési képviselő, megyei közgyűlés tagja, rendőrség vagy csendőrség állományába tartozó személy). Ebben az esetben azonban csak olyan adataikat lehet 2000/88/II. szám közzétenni, melyek az általuk végzett közfeladat ellátásával összefüggnek, és a történelmi eseményekről folytatott kutatások eredményeinek bemutatásához szükségesek. Munkájukhoz sok sikert kívánok. Budapest, 1999. április 9. Üdvözlettel: Dr. Majtényi László (200/K/1999) * * * [Állásfoglalás: a bűncselekmény sértettjét az újság rendszerint nem nevezheti meg] Eötvös Pál Főszerkesztő Népszabadság Budapest Tisztelt Főszerkesztő Úr! [...] Az eljárásban szereplő személyek közül csak a vádlott megnevezése jogszerű, ez is csak a bírósági szakban. A sértett személyének megismeréséhez közérdek nem fűződik, annál inkább jogai tiszteletben tartásához. Függetlenül attól, hogy az újságírónak a vádiratot valaki — jogellenesen — átadta, maga az újságíró is jogsértést követett el, amikor a sértettek személyes adatait nyilvánosságra hozta. Az, hogy egy korábbi újságcikkben a sértettek adatait jogellenesen közölték — jogtanácsosuk erre hivatkozik —, nem jelenti azt, hogy ezek a személyes adatok nyilvánosak. Ilyen és ehhez hasonló esetekben a Népszabadság újságíróinak és szerkesztőinek — az újságnak a nyilvánosság tájékoztatásában betöltött szerepénél fogva — fokozott figyelmet kell tanúsítaniuk. Egyébként a korábbi újságcikk ellen beadvány nem érkezett hivatalomhoz, tehát ha volt ilyen, kérem tájékoztasson arról, hogy ennek az „előzetes” cikknek ki volt az írója, és melyik újság melyik számában jelent meg. Nem elégséges az újságírók kötelezettségeit, tevékenységük korlátait csak a sajtótörvény alapján meghatározni, mint ahogy ezt jogtanácsosuk teszi. Más jogszabályok, különösen a személyes adatok védelméről és közérdekű adatok

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes